Benedikt XVI.

Benedikt XVI. (łatyński Benedictus PP. XVI), z bergaŕskim mjenim Josef Alois Ratzinger (roź. 16. apryla 1927 w Marktl am Inn, wum. 31. decembra 2022 w Vatikańskem měsće), jo był wót 19. apryla 2005 do 28. februara 2013 bamž a z tym nawjedowaŕ romsko-katolskeje cerkwje a Watikana. Wón jo akle tśeśi bamž w cerkwinskich stawiznach był, kenž jo wótstupił.

Wón wuzwóli se 19. apryla 2005 wót 115 wobźělonych kardinalow w stwórtem wólbnym kole pó jano 26 góźin trajucej konklawje za naslědnika Jana Pawoła II..

Wón wobsejźi nimske a vatikańske staśaństwo.

Do swójogo wuzwólenja na bamža jo Benedikt XVI. dekan kardinalnego kolegiuma a prefekt kongregacije za wucbu wěry  był. Wón jo płaśił ako jaden z nejwuznamnjejšych kardinalow a jo wopisował se gusto ako teologiska a cerkwinopolitiska pšawa ruka bamža Jana Pawoła II.

W zjawnosći płaśi Benedikt XVI. ako konserwatiwny.

 Wótkaz 

Kategorija:Roź. 1927
Kategorija:Wum. 2022
Kategorija:Bamž
Kategorija:Religija
Kategorija:Nimc
Kategorija:Muž
Kategorija:Filozof